**«Болашақ» мектебі мекемесі**

 **Директордың оқу ісі жөніндегі орынбасары**

 **Алия Раманкуловна Сарсенбаева**

****

**«Қашықтықтан оқыту барысында бастауыш сынып оқушыларына стандартты меңгерту методологиясы»**

**«Егер балаға кешегідей білім берсек,**

 **онда баланың ертеңін ұрлаймыз».**

 Қазақстан Республикасы Президенті Қасым-Жомарт Тоқаев ағымдағы жылдың 16-наурызынан бастап Қазақстан хылқының қауіпсіздігін қамтамасыз ету мақсатында елімізде төтенше жағдай енгізіліп,барлық мектеп оқушылары 2019-2020 оқу жылының 4-тоқсанында қашықтықтан білім алу технологиясы аясында білім алғаны аян.Шымкент қаласы «Болашақ» мектебі мекемесі оқушылары да сол бүлдіршіндердің қатарында қашықтан білім алды.

 Методология көне грек сөзінен аударғанда « Metodos»-«зерттеу жолдары,» «таным тəсілдері», ал «logos»- ілім деген мағына береді, яғни ол ғылыми зерттеу жолдары, таным тəсілдері туралы ілім болып шығады. Методология -белгілі бір ғылымда қолданылатын танымдық әдіс-тәсілдердің жиынтығы деген ұғымды білдіреді.

 Еліміздің жалпы білім беру ұйымдарында оқу процесі ҚР Білім және ғылым министрінің 2018 ж 31 қазандағы №604 бұйрығымен бекітілген Білім берудің барлық деңгейінің мемлекеттің жалпыға міндетті білім беру стандартына сәйкес,ал бастауыш сыныпта Бастауыш білім берудің мемлекеттік жалпыға міндетті стандартына (2- қосымшасы) сәйкес жүзеге асырылады. Стандарт "Білім туралы" 2007 жылғы 27 шілдедегі Қазақстан Республикасы Заңының (бұдан әрі –Заң) [5-бабының](http://adilet.zan.kz/kaz/docs/Z070000319_) 5-1) тармақшасына және [56-бабына](http://adilet.zan.kz/kaz/docs/Z070000319_) сәйкес әзірленген және бастауыш білім беру мазмұнына, оқу жүктемесінің ең жоғарғы көлеміне, білім алушылардың дайындық деңгейіне және оқу мерзіміне қойылатын талаптарды айқындайды.

 Қашықтықтан оқытуды ұйымдастырар алдын білім алушының , ата-ана, педагог, мектеп әкімшілігінің міндетімен ата-ананы,оқушыны таныстырып өттік.Осындай қиын кезеңде ұстаздармен бірдей үлкен салмақ ата-анаға түскені жасырын емес.Оқу үшін жағдай жасап,балалардың тапсырмаларды орындауын бақылауды жүзеге асыруы қажет ата-ана интернет желісінде жұмыс жасап үйренбеген бүлдіршіндермен бірдей ұстаздан сабақ алды десем қателеспеймін.

 «Қашықтықтан оқыту» дегеніміз - оқу үдерісін ұйымдастыру формасының, адамның білім алуға,ақпарат алуға деген құқықтарын іске асыратын үздіксіз білім беру жүйесі нысандарының бірі болып табылады.Қашықтықтан оқыту тәсілі бойынша жұмыс істейтін мұғалім оқытудың жаңа технологиясын, ақпараттық-коммуникативтік технологияны тиімді қолдана білуі қажет .Ұстаз да,оқушы да қашықтықтан оқытудың мектепте,өз сыныбындағыдан да маңызды екендігін түсінді,себебі арада қашықтық бар.

 Қашықтықтан білім беру барысында оқу процесін жоспарлау мен ұйымдастыру, оқу түрлері бойынша уақыт нормаларын онлайн режимін ескере отырып жоспарладық. Ең маңызды сәт оқу платформасын таңдау қажеттілігі туындады. Қашықтықтан білім беру формасын іске асыру теледидарлық, желілік және кейс-технология бойынша жүзеге асырылды.Барлық ұстаздар секілді қашықтықтан оқыту форматын таңдау барысында «ELARNA», «БАЛАПАН» телеарналарынан телесабақтардың көрсетілетіні (кесте бойынша); телесабақтарды кез келген ыңғайлы уақытта BilimLand платформаларынан, youtub арналарынан қайта көру мүмкіндігі , интернет ресурстарының BilimLand, Kundelik.Kz, Daryn.online, GoogleClassRoom мүмкіндіктері қуантты. Бірақ , кішкентай бүлдіршіндерімізге оқыту нәтижелеріне бағдарлана отырып, жаңартылған бастауыш білім беру мазмұнына қойылатын талаптарына сай стандартты меңгерту үшін аздық ететіндігін ескере отырып «Болашақ» мектебінің youtub каналын ашу туралы ой туындады,себебі қашықтықтан оқыту кезінде оқушымен байланыс ең маңызды болып табылатындығын ескере отырып ZOOM платформасының мүмкіншілігін кеңінен қолдандық (демонстрация, жазба-запись). Бастауыш сынып оқушыларының білім нәрімен еркін сусындауына қосқан әрбір ұстаздың еңбегінің үлесінің шексіз екендігін ескере отырып, сонымен қатар өзінің жеке арналарын ашып,өз сабактарын жүктеп отырған, ата-ана ғана емес әріптестерінің алғысына бөленген бастауыш сынып мұғалімдері Г.Естемированың, С.Сыдықтың,И.Жиеналиеваның,А.Ешенкулованың, информатика пән мұғалімі А.Қонысбектің ,қазақ тілі пән мұғалімі Р.Исматуллаеваның, ағылшын тілі пән мұғалімдері Б.Карабаеваның,А.Ахметованың еңбегін атап өткенді жөн санап отырмын.

 Оқытудың күтілетін нәтижелері түрінде көрсетілген бастауыш білім берудің мақсаттары жүйесіне қол жеткізу есебінен оқыту мен тәрбиелеудің сапасын арттыруға; қазақ, орыс және шетел тілдерінде білім беру процесін ұйымдастыру үшін қажетті жағдай жасауға;сын тұрғысынан ойлау қабілетін,зерттеу жұмыстарын жүргізе білу , ақпараттық-коммуникативтік технологияларды қолдана білу,топпен және жеке жұмыс дағдыларын қалыптастыру мақсатында көптеген іс-шаралар ұйымдастырылды.

###

 Стандартта Бастауыш білім берудің мазмұны үштілді білім беру саясаты шеңберінде іске асырылады. Үштілді білім берудің мақсаты көптілді тұлғаны – кемінде үш тілді меңгерген, қызметтің алуан түрлі саласында үш тілде диалог жүргізе алатын, өз елінің мәдениетін бағалайтын, басқа елдердің мәдениетін түсінетін және сыйлайтын Қазақстанның азаматын қалыптастыруға негізделеді.Үштілді білім беру іс жүзінде мынадай жолдармен іске асырылады:сабақтан тыс жұмысты қазақ, орыс және шетел тілдерінде ұйымдастыру болып табылады делінген.Осыны ескере отырып бастауыш сынып оқушылары арасында онлайн –сайыстар ұйымдастырылғанын ,«READх» -жобасы аясында "Мен оқыған бір кітап» айдарымен үш тілде оқыған кітабымен бөлісе білгендігін,ғылыми-практикалық конференцияда өз жұмысын ағылшын,орыс тілдерінде еркін жеткізген оқушыларымыз болғандығын ерекше қуаныш сезіммен айта аламын. Бастауыш сынып оқушыларына тәлім-тәрбие беретін ұстаз бойында - қамқорлық, шыдамдылық, шеберлік, тапқырлық,аналық махаббат болуы керек. Оқушылардың деңгейін ескере отырып,оларды мектеп өміріне бейімдеуіміз, жалықпайтындай етіп жұмыс жүргізуіміз, функционалды сауатты, ең бастысы-ТҰЛҒА ,АЗАМАТ болып қалыптасуына жағдай жасауымыз қажет. Сонда ғана білім нәтижелі болады деп есептеймін





****